

**REPUBLIKA HRVATSKA**

MINISTARSTVO ZNANOSTI I OBRAZOVANJA

mzo.gov.hr

KLASA: 112-01/24-01/00005

URBROJ: 533-02-24-0009

Zagreb, 1. ožujka 2024.

**DODATNI PODACI**

**vezani uz raspisan**

**Javni natječaj za prijam u državnu službu na neodređeno vrijeme**

**u Ministarstvo znanosti i obrazovanja**

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Glavno tajništvo

Sektor za opće poslove i ljudske potencijale

Služba za informacijsku infrastrukturu

**1. radno mjesto I. vrste – viši informatički savjetnik (2.1.3.5.)**

* 1 izvršitelj

Poslovi i zadaci:

* surađuje na projektima državne informacijske infrastrukture radi povezivanja aplikacija Ministarstva sa vanjskim sustavima
* surađuje sa drugim ustrojstvenim jedinicama na prikupljanju podataka i ažurira podatke u javnim registrima iz područja nadležnosti Ministarstva,
* sudjeluje u pripremanju otvorenih podataka iz djelokruga Ministarstva
* obavlja stručne poslove vezane uz zahtjeve za CARNet članstvom čije rješavanje nije u nadležnosti ostalih ustrojstvenih jedinica Ministarstva
* obavlja stručne i informatičke poslove vezane uz: planiranje, razvoj i održavanje internih i javnih informacijskih i komunikacijskih servisa: web servisa i drugih oblika internog i javnog komuniciranja i informiranja
* obavlja i druge poslove po nalogu ministra, glavnog tajnika Ministarstva, načelnika Sektora i voditelja Službe

Glavno tajništvo

Sektor za opće poslove i ljudske potencijale

Služba za informacijsku infrastrukturu

**2. radno mjesto III. vrste – informatički tehničar (2.1.3.10.)**

* 1 izvršitelj

Poslovi i zadaci:

* obavlja stručne i informatičke poslove razvoja i održavanja računalno-komunikacijske infrastrukture Ministarstva
* pruža potporu u okviru podrške zaposlenicima (Help-desk)
* instalira i podešava informatičku opremu
* vodi brigu o servisiranju opreme i obavlja manje popravke opreme
* sudjeluje u održavanju sigurnosti podataka i sustava
* vodi evidenciju i izdaje računalnu opremu i potrošni informatički materija
* sudjeluje u utvrđivanju kriterija za nabavu informatičke opreme, potrošnog materijala i rezervnih dijelova te po potrebi priprema specifikacije
* obavlja i druge poslove po nalogu ministra, glavnog tajnika Ministarstva, načelnika Sektora i voditelja Službe

Uprava za visoko obrazovanje

Sektor za upravljanje visokim učilištima i studentski standard

Služba za državne stipendije i druge potpore studentima

Odjel za studentsko predstavljanje i neizravne potpore studentima

**3. radno mjesto III. vrste – referent (4.1.2.2.3.)**

* 1 izvršitelj

Poslovi i zadaci:

* izrađuje akte i izrađuje nacrte izvještaja iz djelokruga Odjela
* priprema nacrte izvješća i akata o sastancima i o provedbi programa i projekata iz djelokruga Odjela
* prikuplja i obrađuje podatke iz djelokruga Odjela
* obavlja poslove u vezi osiguravanja smještaja studenata u studentskim domovima za studente iz programa mobilnosti, stipendiste Ministarstva i ostale studente te rješava prigovore u svezi smještaja studenata
* obavlja poslove u vezi mjesečnih obračuna i isplata subvencija studentima i ustanovama iz područja studentskog standarda (subvencija za prehranu, smještaj, prijevoz)
* obavlja poslove u vezi ažuriranja podataka u bazama podataka koje se odnose na studentski standard
* obavlja i druge poslove po nalogu ministra, državnog tajnika, ravnatelja, načelnika Sektora, voditelja Službe i voditelja Odjela

**Podaci o plaći**

Plaća se utvrđuje na temelju članka 35. stavka 2. Zakona o plaćama u državnoj službi i javnim službama (Narodne novine, broj 155/23) i članka 16. stavka 4. te Tablici 4. Model prevođenja – Jedinstvena radna mjesta Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24).

Plaća se sastoji od osnovne plaće i dodataka na osnovnu plaću utvrđenih Zakonom o plaćama u državnoj službi i javnim službama te ostalih primitaka u skladu s ovim Zakonom i općim propisom o radu.

Osnovna plaća je plaća koju službenik ostvaruje za obavljanje poslova radnog mjesta na koje je raspoređen za redovan rad u punom radnom vremenu za razdoblje od jednog mjeseca.

Osnovna plaća je umnožak koeficijenta za obračun plaće radnog mjesta na koje je službenik raspoređen i osnovice za obračun plaće. Osnovna plaća u smislu Zakona o plaćama u državnoj službi i javnim službama je plaća u bruto iznosu.

Koeficijent za obračun plaće radnog mjesta pod rednim brojem 1. višeg informatičkog savjetnika iznosi 2,30, a osnovica za izračun plaće iznosi 947,18 eura bruto.

Koeficijent za obračun plaće radnog mjesta pod rednim brojem 2. informatičkog tehničara iznosi 1,50, a osnovica za izračun plaće iznosi 947,18 eura bruto.

Koeficijent za obračun plaće radnog mjesta pod rednim brojem 3. referenta iznosi 1,43, a osnovica za izračun plaće iznosi 947,18 eura bruto.

**Sadržaj i način testiranja kandidata**

Testiranju mogu pristupiti kandidati s liste kandidata koji ispunjavaju formalne uvjete javnog natječaja, a čije su prijave pravodobne i potpune.

Kandidat koji ne pristupi testiranju više se ne smatra kandidatom u postupku.

Utvrđivanje znanja, vještina i sposobnosti te stečenog radnog iskustva kandidata provodi Komisija za provedbu javnog natječaja.

Kandidatu koji je osoba s invaliditetom državno tijelo obvezno je u postupku testiranja i razgovora (intervjua) s Komisijom osigurati odgovarajuću razumnu prilagodbu ako je kandidat u prijavi na javni natječaj naveo potrebu za odgovarajućom prilagodbom.

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete javnog natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Testiranje će se vršiti pisano.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Ako je u prvoj fazi testiranja zadovoljio manji broj kandidata od broja kandidata koji se upućuju u drugu fazu testiranja, u drugu fazu postupka pozvat će se svi kandidati koji su zadovoljili u prvoj fazi testiranja.

Druga faza testiranja sastoji se od provjere znanja engleskog ili njemačkog jezika (testiranje će se vršiti pisano) i provjere znanja rada na osobnom računalu (testiranje će se vršiti praktično).

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere ne može sudjelovati u daljnjem postupku.

Na razgovor (intervju) s Komisijom pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate u njihovu dosadašnjem radu.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja ministru znanosti i obrazovanja izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

**Pravni i drugi izvori za pripremu kandidata/kinja za testiranje**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

Glavno tajništvo

Sektor za opće poslove i ljudske potencijale

Služba za informacijsku infrastrukturu

**1. radno mjesto I. vrste – viši informatički savjetnik (2.1.3.5.)**

* 1 izvršitelj
1. Zakon o državnoj informacijskoj infrastrukturi (Narodne novine, broj 92/14)
2. Uredba o organizacijskim i tehničkim standardima za povezivanje na državnu informacijsku infrastrukturu (Narodne novine, broj 60/17)
3. Zakon o informacijskoj sigurnosti (Narodne novine, broj 79/07 i 14/24)
4. Uredba o mjerama informacijske sigurnosti (Narodne novine, broj 46/08)
5. Zakon o kibernetičkoj sigurnosti (Narodne novine, broj 14/24)
6. Literatura s interneta (Microsoft tehnologije)
<https://learn.microsoft.com/hr-hr/docs/>
7. Literatura s interneta (proračunske tablice, prezentacije, HTML, CSS, ECDL materijali)
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E430_polaznik_20230916_0.pdf>
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E440_polaznik_20231028.pdf>
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/e630_polaznik.pdf>
<https://www.srce.unizg.hr/sites/default/files/edu/webtehnologije/Priru%C4%8Dnik%20za%20polaznike%20PDF.pdf>
<https://www.srce.unizg.hr/sites/default/files/edu/webtehnologije/c220_polaznik.pdf>
<https://tesla.carnet.hr/course/index.php?categoryid=17>

Glavno tajništvo

Sektor za opće poslove i ljudske potencijale

Služba za informacijsku infrastrukturu

**2. radno mjesto III. vrste – informatički tehničar (2.1.3.10.)**

* 1 izvršitelj
1. Zakon o državnoj informacijskoj infrastrukturi (Narodne novine, broj 92/14)
2. Uredba o organizacijskim i tehničkim standardima za povezivanje na državnu informacijsku infrastrukturu (Narodne novine, broj 60/17)
3. Zakon o informacijskoj sigurnosti (Narodne novine, broj 79/07 i 14/24)
4. Uredba o mjerama informacijske sigurnosti (Narodne novine, broj 46/08)
5. Zakon o kibernetičkoj sigurnosti (Narodne novine, broj 14/24)
6. Literatura s interneta (Microsoft tehnologije)
<https://learn.microsoft.com/hr-hr/docs/>
7. Literatura s interneta (proračunske tablice, prezentacije, HTML, CSS, ECDL materijali)
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E430_polaznik_20230916_0.pdf>
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E440_polaznik_20231028.pdf>
<https://www.srce.unizg.hr/sites/default/files/edu/Osnove%20uporabe%20racunala%20i%20interneta/e630_polaznik.pdf>
<https://www.srce.unizg.hr/sites/default/files/edu/webtehnologije/Priru%C4%8Dnik%20za%20polaznike%20PDF.pdf>
<https://www.srce.unizg.hr/sites/default/files/edu/webtehnologije/c220_polaznik.pdf>
<https://tesla.carnet.hr/course/index.php?categoryid=17>

Uprava za visoko obrazovanje

Sektor za upravljanje visokim učilištima i studentski standard

Služba za državne stipendije i druge potpore studentima

Odjel za studentsko predstavljanje i neizravne potpore studentima

**3. radno mjesto III. vrste – referent (4.1.2.2.3.)**

* 1 izvršitelj
1. Zakon o visokom obrazovanju i znanstvenoj djelatnosti (Narodne novine, broj 119/22)
2. Pravilnik o uvjetima i načinu ostvarivanja prava studenata u redovitom statusu na subvencionirano stanovanje (Narodne novine, broj 68/23)
3. Pravilnik o uvjetima i načinu ostvarivanja prava na pokriće troškova prehrane studenata (Narodne novine, broj 120/13, 8/14, 113/22 i 37/23)